text: To unge mænd kørte ræs i traktor
  29 marts 2015 kl. 05.59
  Politiet har anholdt et par unge mænd, der kørte vanvittigt i en stjålet traktor.
  Politiet fik lørdag aften en anmeldelse om, at et par unge mænd kørte ræs i en traktor ved Tønder.
  En patrulje finder traktoren, men det får ikke mændene til at stoppe, oplyser politiet til TV SYD.
  Tværtimod: De brager ind i chikaneanlæg og lygtepæle og rammer også en bil.
  Da de efterfølgende kører ud på nogle marker, må patruljebilen opgive forfølgelsen.
  Politiet finder dog senere de to mænd, som bliver anholdt. Det viste sig, at de havde stjålet traktoren.
  Vi har netop anholdt 2 yngre mænd, der er mistænkt for at have kørt tidligere nævnte traktor i Tønder. #politi.dk
  
  